Česko-slovenské národné volejbalové družstvo mužov

Česko-slovenské národné volejbalové družstvo mužov bolo národné družstvo mužov, ktoré reprezentovalo Česko-Slovensko v medzinárodných volejbalových súťažiach, turnajoch a priateľských zápasoch. Fungovalo pod záštitou České a Slovenské federace volejbalu (ČSFV). V rokoch 1924 až 1946 niesol zväz názov Československý volleyballový a basketbalový svaz (ČVaBS, najstarší národný volejbalový zväz v Európe a druhý na svete) a v rokoch 1946 až 1990 Československý volejbalový svaz (ČSVS). Po rozdelení Česko-Slovenska v roku 1993 vznikli samostatné národné družstvá Česka a Slovenska. 

Svoj posledný zápas odohralo 9. septembra 1993 proti  na Majstrovstvách Európy 1993, hoci v tom čase už niekoľko mesiacov fungovali samostatne národné družstvá oboch rozdelených štátov.

Úspechy 
Prvý medzinárodný zápas absolvovalo národné družstvo 27. augusta 1946, keď v Prahe zvíťazilo pred 4 000 divákmi nad   (po setoch ,  a ). O 2 roky neskôr sa konali prvé majstrovstvá Európy v Réme, ktoré česko-slovenské družstvo vyhralo, pričom zvíťazilo vo všetkých zápasoch a bez straty setu (5 víťazstiev, skóre setov 15 : 0). Na následných majstrovstvá sveta v roku 1949 v Prahe skončilo strieborné za . V období 50. rokoch patrilo medzi najlepšie tímy sveta, čo potvrdilo ziskom európskych titulov v rokoch 1955 a 1958, ziskom titulu majstra sveta v roku 1956 a ďalších troch strieborným medailí z MS. V 60. rokoch k nim pripojilo dve medaily z olympijských hier, zisk titulu majstra sveta z roku 1966 a ďalších dvoch medailí z MS, bronz zo svetového pohára a dve medaily z majstrovstiev Európy. V rokoch 1964 a 1966 získalo cenu za najlepší kolektív v česko-slovenskej ankete Športovec roka. Posledné veľké úspechy zaznamenalo v roku 1985 na ME v Holandsku, kde získalo striebornú medailu, a na svetovom pohári, kde skončilo bronzové.

Výsledky 
Olympijské hry 

Majstrovstvá sveta

Svetový pohár

Majstrovstvá Európy vo volejbale 

Svetová liga
 nezúčastnilo sa

Reprezentační tréneri 

 1948: Josef Češpiva
 19491950: Jan Fidler
 19521953: Václav Matiášek
 19541960: Josef Kozák
 19621964: Josef Brož
 19651968: Václav Matiášek
 19691972: Karel Láznička

 19721979: Petr Kop
 1980: Pavel Šenk
 19811984: Dušan Melíšek
 19841988: Karel Láznička
 19881990: Jozef Matejka
 19901991: Zdeněk Pommer
 1993: Peter Kalný

Referencie

Pozri aj 
 Česko-slovenské národné volejbalové družstvo žien
 Slovenské národné volejbalové družstvo mužov
 České národné volejbalové družstvo mužov

Zdroje 
 Galéria medailových tímov Česko-Slovenska na stránke Českého volejbalového zväzu 
 

Národné volejbalové družstvá
Volejbal
Národné